कैट्ज?
कैट्ज, तुम यहाँ इतनी देर रात क्या कर रहे हो?
माफ़ करिए, मिस्टर डर्स्ट। शपीरो ने कहा कि उसे ये साँचे सुबह तक तैयार चाहिए।
ठीक है। हाँ, बढ़िया।
तो यह हैं मिस मॉर्गेनस्टर्न, मेरे बेटे की गर्लफ़्रेंड।
यह अपने हाई स्कूल के अख़बार, "द ब्राउनी" के लिए मेरे कारोबार के बारे में
एक लेख लिख रही हैं।
ठीक है। उम्मीद है मुझे बात नहीं करनी पड़ेगी।
वह आदमी, वह जानता था कि वह कोई इंटरव्यू नहीं था।
उसे शक था कि वह कोई इंटरव्यू नहीं है।
लेकिन वह किसी से कुछ नहीं कहेगा।
जानती हो क्यों?
क्यों?
क्योंकि उसे उसकी नौकरी की ज़रूरत है।
जानती हूँ।
मैं बस अब और झूठ नहीं बोलना चाहती।
मैं ऐलन से झूठ नहीं बोलना चाहती।
सही समय आने पर हम उसे बता देंगे।
मेरी बात सुनो, तुम एक आज़ाद राजकुमारी की तरह ज़िंदगी जियोगी।
मेरा ख़ुद का एक स्टूडियो होगा
और उसमें तुम्हारा ख़ुद का एक लिखने का कमरा होगा,
और हम आज़ाद होंगे।
हैल...
शायद अब हम अकेले नहीं हैं।
द सिल्वर डॉलर
लापता यूनेटा "क्लीयो" जॉनसन
द जेन्युइन ड्रीम बुक
ब्लू बर्ड जैज़ बार
दी ऐफ़्रो
द स्टार
रंग
लॉरा लिपमैन की किताब पर आधारित
लेडी इन द लेक
मुझसे मिलने के लिए शुक्रिया।
माफ़ करना तुम्हें इतनी दूर यहाँ आना पड़ा।
मेरी कार चालू ही नहीं हो रही थी।
आप क्या लेंगे, सर?
बस कॉफ़ी ले आइए, प्लीज़।
कॉफ़ी।
तो, ऐसे गुपचुप मिलने की क्या वजह है?
तुम्हारे जाने के बाद से सेथ का मिज़ाज सही नहीं रहता है।
जानती हूँ।
मुझे अफ़सोस है।
वह उस बारे में बात नहीं करना चाहता, लेकिन कल रात, आख़िरकार उसने अपने दिल की बात कही।
क्या कहा उसने?
उसने कहा कि वह तुम्हारे घर पर सुरक्षित महसूस नहीं करता है।
अच्छा।
सुरक्षित महसूस नहीं करता है।
यह लो।
यह क्या है?
तलाक़ के काग़ज़ात।
- तुम मुझे छोड़कर चली गईं, मुझे इस आधार पर... - ठीक है।
...तलाक़ की अर्ज़ी देने की सलाह दी गई है।
यह लीजिए, सर।
शुक्रिया।
क्या मुझे गुज़ारा-भत्ता मिलेगा?
- क्या? - क्या?
मैं तुम्हें हमारी शादी के टूटने की सूचना दे रहा हूँ
और तुम्हारे मुँह से पहली बात यह निकल रही है?
- तुमने अब तक मुझे कुछ भी नहीं दिया है। - तुम्हारे पास
"द स्टार" की नई, बढ़िया नौकरी है।
तुम जानते हो वे मुझे कितने पैसे देते हैं।
- मैं नहीं जानता। - क्या, तो क्या अब मुझे वकील कर लेना चाहिए,
या मैं घुटनों के बल बैठकर तुमसे भीख माँगूँ?
यह तुम्हारा फ़ैसला था।
तुम यह चाहती थीं।
तुम्हें याद है ना?
- तुम उस दरवाज़े से बाहर निकलकर... - ज़रा रुको।
- तुम्हें कोई मिल गई है, है ना? - ...तुम बाहर निकलकर...
- तुम्हें कोई मिल गई है। - हाँ, मिल गई है।
हाँ, मिल गई है।
क्या उम्र है उसकी?
- इससे क्या फ़र्क़ पड़ता है, मैडी? - बताओ भी। मुझे हँसने का मौक़ा तो दो।
- यह क्या है, मैडी? - क्या उम्र है उसकी? वह कितनी जवान...
सितम्बर में वह 25 साल की हो जाएगी।
बहुत ख़ूब।
- नहीं, मैं तुम्हारे लिए ख़ुश हूँ। सच में। - मैडी, क्या तुम चुप करोगी?
- वह कोशर के नियम मानती है? - इसका क्या...
- बेशक वह मानती है। बेशक वह... - बेशक वह मानती है।
- बहुत अच्छी बात है। - तुम उत्साहित हो, हँ?
- आख़िरकार। - अब अगर हम तलाक़ ले लेते हैं,
तो शायद मैं आख़िरकार तुम्हारी अनुमति के बग़ैर अपनी कार बेच पाऊँगी।
हाँ, शायद बेच पाओगी।
हालाँकि मुझे अभी भी तुम्हारी मदद की ज़रूरत है।
- तुमने सुना? मुझे तुम्हारी मदद चाहिए। - हाँ, मैंने तुम्हारी बात सुनी।
मैंने तुम्हारी बात सुन ली।
वकील का ख़र्च मैं दे दूँगा।
- तुम्हें तुम्हारा हक़ मिल जाएगा। - बहुत-बहुत शुक्रिया।
लेकिन तुम्हें हमारे बेटे पर तुम्हारे साथ रहने के लिए दबाव डालना बंद करना पड़ेगा।
- वादा करती हो? - मैं उस पर दबाव नहीं डाल रही हूँ।
- वह मेरा बच्चा है, मैं उसके साथ समय... - उसकी पढ़ाई का नुक़सान हो रहा है।
इस समय उसे अपनी ज़िंदगी में एक ऐसा उदाहरण चाहिए जो स्थिर हो।
उसे अपने पिता के साथ रहने की ज़रूरत है।
मैं स्थिर हूँ।
मैंने तुम्हारे लेख में पढ़ा था
कि मरने से पहले बच्ची टेसी ने जो आख़िरी चीज़ माँगी थी, वह एक सीहॉर्स मछली थी।
ड्रुइड हिल पार्क सेवा
वह अद्भुत की खोज में उस दुकान के अंदर गई थी,
लेकिन उसे उसकी सज़ा दी गई।
ठीक वैसे, जैसे मुझे ज़िंदगी में इच्छाएँ रखने की सज़ा दी गई।
बिल्कुल वैसे, जैसे तुम्हें सज़ा मिलेगी।
आपातकालीन बंद
हे, मैडी। तुम गोस्काज़ गई थीं?
बिल्कुल गई थी, लू।
तुम कमाल हो, मैडी।
- क्या फुलझड़ी है। - यह लो।
एकदम ताज़ा ख़बर के जैसी।
डिअर मिस हेल्पलाइन,
मैं 86वें ऐवन्यू के उत्तर की ओर चूहों के संक्रमण की सूचना देना चाहती हूँ।
वे घिनौने हैं
और नगर परिषद् इस समस्या का हल निकालने के लिए कुछ नहीं कर रही है।
- इस इलाक़े के सब लोग... - डिअर विह्वल व्यक्ति,
मैंने इसके बारे में पता लगाया और नगर परिषद् को आपकी स्थिति के बारे में सूचित कर दिया।
मुझे यक़ीन दिलाया गया है कि जैसे ही सर्दियाँ ख़त्म होंगी,
इसकी पूरी जाँच की जाएगी और एक सुरक्षित और प्रभावशाली ज़हर का छिड़काव किया जाएगा।
बिना ग़लती, सही बात!
क्या हो रहा है?
मिस्टर हीथ का कहना है कि तुमने डीपीडब्ल्यू को फ़ोन करके यह बताया
कि ड्रुइड हिल पार्क में कुछ बत्तियाँ ख़राब हो गई हैं?
हाँ, हमें एक ख़त मिला था जिसे मिस्टर हीथ छापना नहीं चाहते थे,
तो मैंने बस उन्हें फ़ोन कर दिया।
कोई आदमी वहाँ से गुज़रा और उसका ध्यान उन ख़राब बत्तियों पर गया। क्या हुआ?
जो पार्क के कर्मचारी उन बत्तियों को सही करने गए थे, उन्हें वहाँ एक लाश मिली।
एक नीग्रो औरत की।
ओह, भगवान।
वे मुझसे बात करना चाहते हैं?
ओह, उसकी कोई ज़रूरत नहीं है।
मैं बस उन्हें वह ख़त दे दूँगा। वे चले जाएँगे।
और मिस्टर मार्शल बात करना चाहते हैं?
नहीं।
मैं उन्हें वह ख़त दे देता हूँ और बात ख़त्म।
क्या उन्हें पता चला कि वह औरत कौन है?
लाश की हालत बहुत ख़राब थी।
उसकी पहचान क्लीयो जॉनसन के रूप में हुई है।
क्लीयो जॉनसन?
मैंने उसके बारे में "दी ऐफ़्रो" में पढ़ा था। वह उसी रात लापता हुई थी,
जिस रात स्टेफ़न ज़वाड्ज़्की पार्क में पकड़ा गया था।
माफ़ करना। मैंने शायद वह ख़त फेंक दिया।
मेरे पास ज़्यादा जगह नहीं है।
सही में?
तुम्हें उस ख़त के बारे में कुछ याद है?
वह किसी बिल स्मिथ का बस एक छोटा ख़त था।
बिल स्मिथ?
- कमाल है। - क्या?
यह एक नक़ली नाम है।
इसकी जगह मिकी माउस भी हो सकता था।
देखो, अगर तुम्हें वह मिल जाए, तो उसे फेंक ही देना।
मार्शल नहीं चाहता इससे हमारा कोई लेना-देना हो।
और, मतलब, इससे "दी ऐफ़्रो" को ही निपटने दो।
ठीक है।
तो आगे जाकर मुझे इस ऑफ़िस में काम करना है?
तो क्या बेगल डिलीवर करके तुम्हें इससे बेहतर ऑफ़िस मिलेगा?
एड्ना...
मैं सोच रही थी कि क्या तुम मुझे एक सलाह दे सकती हो।
पहली ग़लती।
- क्या कहा? - कभी भी अनुमति मत लो।
- माफ़ करना, मैं बस... मैं नहीं... - दूसरी ग़लती।
- क्या? - कभी भी माफ़ी मत माँगो।
मैं एक नैतिक दुविधा में फँसी हूँ जिसके बारे में मैं इसी समय तुमसे बात करना चाहती हूँ।
तीसरी ग़लती।
क्या?
हमेशा आसपास के माहौल को भाँपो।
मैं उन शोर मचाते नीच लोगों से बचने के लिए यहाँ कमबख़्त टॉयलेट में बैठी हुई हूँ,
ताकि मैं कुछ देर शांति से काम कर सकूँ।
क्या तुम्हें लगता है कि इस समय तुम्हारे साथ
अपना ज्ञान साझा करने में मुझे कोई भी दिलचस्पी होगी?
स्टेफ़न?
मैडी।
मैं उम्मीद कर रहा था कि तुम मिलने आओगी।
लेकिन लगता है तुम्हें तुम्हारी ख़बर मिल चुकी है।
क्या इसीलिए तुमने मुझे वह ख़त भेजा था?
ए टावर
ताकि मैं तुमसे दोबारा मिलने आऊँ?
कौन सा ख़त?
ठीक है।
चलो, फिर से शुरू करते हैं।
तुमने उस अश्वेत औरत को क्यों मारा?
आज जब इन लोगों ने मुझसे उस औरत के बारे में पूछताछ करनी शुरू की,
उससे पहले मैंने उसके बारे में कभी सुना तक नहीं था।
मैं तुम्हारे साथ था, मैडी, याद है?
वह बात तुम्हारे अलावा और कोई नहीं जानता।
जिस रात वह ग़ायब हुई,
उसी रात तुम उसी पार्क से पकड़े गए, जिस पार्क से मुझे किसी बिल स्मिथ का
एक ख़त मिलता है।
तुमने मुझे वह ख़त क्यों भेजा?
जब मैं ख़त भेजता हूँ,
उस पर बॉल्टिमोर सुधार विभाग लिखा होता है।
तुमने वह ख़त मुझे भेजने के लिए बाहर के किसी व्यक्ति से कहा होगा।
अपने किसी साथी से।
पर क्यों? अगर मैंने उसे मारा होता, तो मैं क्यों चाहता कि उसकी लाश उन्हें मिल जाए?
मुझे इसमें फिर से शामिल करने के लिए।
नहीं।
मैंने उसे नहीं मारा।
लेकिन जब भी उस झील में कोई मरा हुआ पाया जाता है,
लगता है, उसकी कड़ी तुम तक पहुँचती है।
उन दोनों में जो चीज़ समान है, वह मैं नहीं हूँ, मैडी।
वह तुम हो।
झील में डूबी हुई औरत।
कुछ महीने पानी में रहने से आपकी ऐसी हालत हो सकती है।
क्या इसकी माँ को इसे इस हालत में देखना पड़ा?
अफ़सोस की बात है, हाँ।
उन्होंने ही इसकी पहचान की।
क्या इसमें और डर्स्ट मामले में कोई समानता है?
ज़्यादा नहीं, सिवाय इसके कि दोनों झील में पाई गई थीं।
लेकिन इसका क़त्ल किया गया है ना?
इसकी हालत देखते हुए यह बता पाना नामुमकिन है।
खोपड़ी पर कोई चोट नहीं, गला घोंटने या दम घुटने का कोई संकेत नहीं।
अगर मुझसे पूछेंगी तो मैं कहूँगा कि मुमकिन है यह तैरने गई हो और ठंड से जमकर मर गई हो।
भरपूर सर्दियों में एक झरने के ऊपर?
इस तरफ़, मिस मॉर्गेनस्टर्न।
- शुक्रिया। - हाँ।
मुझे डूक के मुक़दमे की लिखित प्रतिलिपि देना।
ठीक है। मैं तुम्हें बता दूँगी।
मैंने कहा ना मैं तुम्हें बता दूँगी।
हाय, मिस मर्फ़ी।
मेरा नाम मैडी मॉर्गेनस्टर्न है। मैं "द स्टार" के लिए लिखती हूँ।
कोरा ने भी यही कहा था, लेकिन मैंने कभी अख़बार में तुम्हारा नाम नहीं देखा।
मैं हेल्पलाइन कॉलम लिखती हूँ।
इसलिए दुनिया मुझे मिस हेल्पलाइन के नाम से जानती है।
मैं तुम्हारी क्या मदद कर सकती हूँ, मिस हेल्पलाइन?
तो, आप क्लीयो जॉनसन की ख़बर पर काम कर रही हैं।
सही कहा। तीन महीने हो चुके हैं।
मैं उसके बारे में और जानना चाहती हूँ।
क्यों?
ज़ाहिर है, एक ख़बर लिखने के लिए।
जब वह बेचारी लड़की लापता थी,
तब तो वह तुम्हारे मेट्रो कॉलम में ज़रा सी भी जगह पाने लायक़ नहीं थी।
लेकिन अब जबकि तुम सबको लगता है कि इसका किसी श्वेत हत्यारे से कुछ...
दरअसल मुझे नहीं लगता कि उसका इससे कोई लेना-देना है।
- तो क्या लगता है किसने मारा? - मैं यही पता लगाना चाहती हूँ।
तुम्हारे अख़बार में उस पर एक बड़ा लेख छपा था।
बिल्कुल।
दरअसल मैंने ही उस पर काम किया था। मुझे बस लेखिका के तौर पर उसका श्रेय नहीं मिल पाया।
चलो, मैं सीधी बात करती हूँ।
मैं इतनी मेहनत करके सुराग़ों के पीछे जाती हूँ,
इंटरव्यू लेती हूँ, घटनाक्रमों को व्यवस्थित करती हूँ
और तुम चाहती हो मैं वह सब जानकारी तुम्हें दे दूँ
ताकि "द स्टार" में अंततः तुम्हारा नाम लेखिका के तौर पर छप जाए?
नहीं, शुक्रिया, मिस हेल्पलाइन।
मैं आपकी बहुत इज़्ज़त करती हूँ, मिस मर्फ़ी,
लेकिन जब कोई ख़बर "दी ऐफ़्रो" में छपती है, तो उस पर सिर्फ़ अश्वेत लोगों का ध्यान जाता है।
अगर "द स्टार" किसी ख़बर को छापता है, तो उस पर हर किसी की नज़रें होती हैं।
अगर तुम मेरी बस इतनी ही इज़्ज़त करती हो, तो मैं इसके बिना ही काम चला लूँगी।
मैं वह सब पढ़ती हूँ जो तुम्हारी श्वेत दुनिया में घटित हो रहा है।
अगर तुम मेरी दुनिया में झाँकना चाहती हो...
तो, जान, तुम भी यह कर सकती हो।
मैं बॉटम में रहती हूँ, मिस मर्फ़ी।
मैं इस दुनिया को हमारी दुनिया मानना पसंद करती हूँ।
ख़ैर, आपके समय के लिए शुक्रिया।
कोई मिस हेल्पलाइन को बाहर का रास्ता दिखाओ।
उस तरफ़।
पादरी वर्ग, नागरिक अधिकार संगठन, पॉवेल के समर्थन में
एनएएसीपी की यू.एस. अदालत में दो लाख के समझौते की माँग
कोई नहीं जानता
जिन मुश्किलों से मैं गुज़रा हूँ
माफ़ करना। ज़रा हटिएगा।
कोई नहीं जानता
ज़रा हटिएगा। मुझे माफ़ करना।
वे सारी समस्याएँ
जय हो, जय हो
जय हो ईश्वर की
जय हो
ऑफ़िसर।
मैम।
मैंने यह कल्पना तो नहीं की थी कि हम बाहर इस तरह साथ घूमेंगे।
तो तुम उसे जानते थे?
कुछ ख़ास नहीं, मैम।
यह पूरे समुदाय के लिए एक त्रासदी है।
जब तक हमें इनका क़ातिल नहीं मिल जाता, हम चैन से नहीं बैठेंगे।
माफ़ करना।
- जय हो - जय हो
जय हो ईश्वर की
जय हो
- जय हो - जय हो
जय हो
जय हो ईश्वर की
यह एक नीच दुनिया है
जिसमें रहना मुश्किल है
पीड़िता के अलग हो चुके पति से उसके क़त्ल को लेकर पूछताछ
लेकिन तुम्हें मुश्किल समय से
आगे बढ़ना होगा
- जय हो, जय हो - तुम्हें बस कहना होगा, जय हो
जय हो ईश्वर की
दोस्त तुम्हें छोड़कर चले जाएँ
जय हो
- उनसे मुँह फेर लो और कहो जय हो - जय हो
एक और दिन के लिए ईश्वर को धन्यवाद कहो, जय हो
जय हो ईश्वर की
मैंने श्वेत आदमी को बताने की कोशिश की
कोई नहीं, कोई नहीं, कोई नहीं
लेकिन वह समझ नहीं पाया
कोई नहीं, कोई नहीं, कोई नहीं
मैंने अश्वेत आदमी को बताने की कोशिश की
कोई नहीं, कोई नहीं, कोई नहीं
लेकिन उसने मेरा हाथ थामने से मना कर दिया
क्रिसमस सीज़न का रिवाज़ जारी है!
- जय हो ईश्वर की! - जय हो ईश्वर की!
जय हो ईश्वर की!
ईश्वर प्रेम है!
यूनेटा "क्लीयोपैट्रा" जॉनसन की स्नेहपूर्ण याद में
और किसी से प्यार करना...
उन्हें जानना है।
तो मंच पर स्वागत कीजिए, मर्वा शेरवुड का।
यूनेटा मेरी इकलौती बेटी थी।
लेकिन जब उसके पिता हमें छोड़कर चले गए,
उसे लगने लगा कि वह उस घर की मुखिया है।
हाँ।
यूनेटा हमेशा से अपने पिता और अपनी दोस्त, डोरा के साथ
गाना चाहती थी।
वह एक अच्छी लड़की थी।
बोलती रहिए।
इन्हें बताइए!
स्लैपी, तुम यहाँ से चले क्यों नहीं जाते, काफ़िर कहीं के।
भगवान को बताइए कि आप मेरी पत्नी के अंतिम संस्कार पर मुझे मेरे ही बच्चों के साथ
बैठने क्यों नहीं दे रही हैं।
ओह, मेरे भगवान, इस आदमी से मेरी रक्षा कीजिए!
मुझसे रक्षा कीजिए?
आपने उन सब लोगों से हाथ मिलाया जो उसकी मौत की वजह हैं।
और आपको मुझसे डर लग रहा है?
उस रात वह तुम्हारे साथ थी।
अगर वह मेरे साथ रुक जाती, तो वह अभी भी ज़िंदा होती।
वह आप सब लोगों के लिए चली गई, क्योंकि उसे लगा आप उसकी मदद करेंगे।
लेकिन आपने मदद नहीं की।
इसीलिए अब वह मिट्टी में दबा दी गई है।
सही कहा ना, मिसेज़ समर?
आपने उसे वह नौकरी नहीं दी, क्योंकि आपको लगा कि उससे आपकी छवि धूमिल होगी,
क्योंकि वह शेल के लिए काम करती थी।
और वह यह बात जानता था। सही कहा ना, महाराज?
अभी यह सब मत करो, स्लैपी।
उसने क्लीयो से चालाकी की, यार।
जानता हूँ तुम दुःखी हो, पर अभी यहाँ से जाओ और बैठ जाओ।
क्या, अब मैं उससे सीधे बात भी नहीं कर सकता?
समझ जाना चाहिए कि कोई कामयाब हो रहा है, जब वह अपने लिए एक ग़ुलाम रख ले।
- तमीज़ से पेश आओ और... - ठीक है, ठीक है। चलो।
तुम्हें भी ख़ुराक चाहिए, ठुल्ले?
- देखिए, मिस्टर जॉनसन, आप... - अब मैं मिस्टर जॉनसन हो गया?
मेरा नाम तब तो तुम्हारे लिए कोई मायने नहीं रखता था, जब वह मेरी पत्नी के नाम से जुड़ा था।
हमें यहाँ यह सब नहीं करना चाहिए। चलो। चलो, बाहर चलें। आओ।
पता है मेरी पत्नी को कोई परेशानी नहीं थी, जब यह लंबा, सजीला नौजवान
हर रात बार में जाकर शराब पीता था...
- डैडी! - यह तो इतनी पीता भी नहीं है।
बस कीजिए।
मिस्टर जॉनसन।
- मुझे आपसे कोई बात नहीं करनी, मोहतरमा। - मैं मैडी मॉर्गेनस्टर्न हूँ।
मैं "द स्टार" की पत्रकार हूँ।
- मुझे नहीं लगता आपने अपनी पत्नी को मारा है। - ओह, अच्छा?
और मुझे नहीं लगता कि स्टेफ़न ज़वाड्ज़्की का भी इससे कोई लेना-देना है।
- आप उसके बारे में क्या जानती हैं? - उसकी बड़ी ख़बर मैंने ही लिखी थी।
और मैं आपकी बात सबके सामने लाने में आपकी भी मदद कर सकती हूँ।
देखिए, वहाँ अंदर एक औरत है, वह हेयर ड्रेसर है, उसका नाम लूसील है।
क्लीयो मिस्टर गॉर्डन के धंधों का हिसाब रखती थी। क्या आप यह जानती थीं?
इसका लूसील से क्या लेना-देना है?
मेरा बेटा एक ऐसे सट्टेबाज़ के लिए काम करता था जो लूसील के दाँव लगाता है।
क्रिसमस की पूर्वसंध्या पर, वह लॉटरी जीत गई।
हे भगवान, मैं शायद वहीं थी।
उसी रात क्लीयो ग़ायब हुई थी। आप मेरी बात समझ रही हैं?
क्लीयो ने लूसील के साथ मिलकर एक दाँव लगाया?
वह कोई दाँव नहीं था। वह जानती थी कि उनका नंबर जीतने वाला है।
क्लीयो कभी दाँव नहीं लगाती थी, क्योंकि उसने उसके कारण अपने डैडी को खो दिया था।
जो नंबर तुम्हें पता नहीं होना चाहिए, उस पर दाँव लगाकर जीतोगे, तो तुम्हारी लाश झील में मिलेगी।
आप समझ रही हैं मैं क्या कह रहा हूँ?
हाँ। मैं समझ रही हूँ, मिस्टर जॉनसन।
मिस्टर जॉनसन...
अगर आप अपने शब्दों पर क़ायम रहें, तो शायद मैं आपकी मदद कर सकती हूँ।
मेरी मदद?
आपको पता नहीं है आप कितना जोखिम उठा रही हैं, है ना, मिस पत्रकार?
बेहतर होगा आप जल्दी समझ जाएँ।
लूसील्स ब्यूटी बॉक्स
- मिस मॉर्गेनस्टर्न... - हाय।
...आप यहाँ क्या कर रही हैं? हमारी दुकान अगले हफ़्ते खुलेगी।
मैंने अभी आपको बेचारी क्लीयो के अंतिम संस्कार में देखा था और मैं इसी इलाक़े में थी।
तो मैंने सोचा मैं आकर आपकी नई दुकान देख लूँ।
वाह।
यह नई जगह ख़ूबसूरत है।
इसमें काफ़ी ख़र्चा हुआ होगा।
जैसा कि मैंने कहा, अभी काम पूरा नहीं हुआ है।
लेकिन दुकान खुलते ही मैं आपको बता दूँगी।
आपको क्या करवाना है?
दरअसल मैं अपने बाल थोड़े और ज़्यादा घुँघराले करवाने का सोच रही थी।
आप अंतिम संस्कार में क्या कर रही थीं, मिस मॉर्गेनस्टर्न?
यह जवान औरत...
आप मिस जॉनसन को लेकर कुछ छानबीन कर रही हैं?
नहीं, नहीं, मुझे बस उनकी कहानी में दिलचस्पी है।
क्या वह आपकी दोस्त थी?
नहीं, नहीं।
मतलब, वह एक या दो बार ग्राहक के तौर पर आई थी, आपकी ही तरह,
लेकिन बस इतना ही।
अगले हफ़्ते आइएगा।
मैं आपको छूट दे दूँगी।
- फिर मैं आपसे अगले हफ़्ते मिलती हूँ। - ठीक है। बाय-बाय।
डिअर मिस हेल्पलाइन,
ऐसी ट्रेन या ट्रॉली पर यात्रा करना नामुमकिन हो गया है
जिस पर अश्लील चित्र ना हों...
डिअर नाराज़ व्यक्ति,
बॉल्टिमोर में रहने वाले माता-पिता के तौर पर,
हम सभी इस बात को लेकर चिंतित हैं कि हमारे शहर के कुछ इलाक़ों में
अश्लील चित्र और गुंडागर्दी बहुत ज़्यादा देखने को मिलती है।
डिअर मिस हेल्पलाइन,
मैं इस बात से तंग आ गया हूँ कि गर्मी के मौसम में हमें कपड़े पहनने पड़ते हैं।
जब भी कभी मैं सारे कपड़े उतारकर अपने अंडरवियर में...
डिअर न्यूडिस्ट...
प्यारी मैडी, मैं जानता हूँ कि कमबख़्त फ़ेरो क्या है।
क्लीयो जॉनसन वहाँ बारमेड थी।
वह मिस्टर शेल गॉर्डन के धंधों का हिसाब भी रखती थी,
जो पिछले 20 सालों से बॉल्टिमोर में सट्टेबाज़ी का सबसे बड़ा
- कारोबार चला रहे हैं। - देखो, मैं भी जानता हूँ
- कि कमबख़्त नीग्रो पूल क्या है, मै... - मुझसे यह शब्द मत कहिए।
कौन सा शब्द? पूल?
मेरा मानना है कि वह एक ख़राब दाँव में...
- आपका मानना है? ओ... - ...शामिल थी जिसकी वजह से उसकी जान गई।
ठीक है। आपका सूत्र कौन है?
आपका सूत्र कौन है?
क्लीयो जॉनसन का पति।
हद करती हो।
आप यह बात मार्शल से कहोगी तो वह आपको "दी ऐफ़्रो" में भेज देगा, मैडी।
और इसीलिए मैं आपके पास आई हूँ।
मेरा मानना है कि इस औरत का क़त्ल किया गया है और हमें इस ख़बर पर काम करना चाहिए।
चाहे वह अश्वेत ही क्यों ना हो।
देखो... प्लीज़।
- आप... आप... - क्या?
बेकार की कहानी बनाने की कोशिश कर रही हैं, मैडी।
आपके पास कुछ नहीं है।
बकवास।
आप कायर हैं, बॉब।
और आपको इतना जोखिम नहीं उठाना चाहिए, मिसेज़ श्वर्ट्ज़।
अब आप अपनी डेस्क पर वापस जाइए और इस बकवास ख़बर को भूल जाइए,
वरना आप भी इसके साथ कूड़े के डिब्बे में नज़र आएँगी।
हैलो। मैं मिस्टर गॉर्डन से बात करना चाहती हूँ, प्लीज़।
सिर्फ़ सदस्यों के लिए प्रवेश
- हैलो। - माफ़ करना, मोहतरमाओं।
सिर्फ़ सदस्य अंदर आ सकते हैं।
मैं "द बॉल्टिमोर स्टार" की पत्रकार हूँ। मैंने तुम्हें देखा था।
मैंने तुम्हें कल क्लीयो जॉनसन के अंतिम संस्कार में देखा था।
मैं मिसेज़ जॉनसन के सम्बन्ध में मिस्टर गॉर्डन से बात करना चाहती हूँ।
- मैं कोई मदद नहीं कर सकता, मैम। - नहीं, ज़रा सुनो।
ज़रा सुनो।
मेरी एक बात साफ़-साफ़ सुन लो।
बॉल्टिमोर का प्रतिष्ठित अख़बार एक ऐसी
अश्वेत औरत की कहानी छापना चाहता है जिसका क़त्ल कर दिया गया,
और जो इस क्लब की कर्मचारी थी और इसका मालिक मुझसे बात करने से इंकार कर रहा है?
फिर मिस्टर गॉर्डन के ख़िलाफ़ मिसेज़ जॉनसन के
पति द्वारा लगाए गए आरोपों को छापने के अलावा मेरे पास और कोई विकल्प नहीं होगा।
यहीं रुकिए।
बहुत-बहुत शुक्रिया।
मुझे माफ़ करना, तुमने अपना क्या नाम बताया?
रेजी। तुम्हारी टाँग को क्या हुआ?
अभ्यास करते समय एक्सीडेंट हो गया था।
मैं एक बॉक्सर हूँ।
मुझे लगता था बॉक्सिंग करने से तो आँख पर चोट लगती होगी।
चोट रस्सी कूदते समय लगी।
कुछ देर में अंदर आकर यह कहना कि न्यूज़रूम में हमारा इंतज़ार हो रहा है।
- पक्का? - हाँ।
हैलो। शुक्रिया।
हैलो।
तो मुझे किससे मिलने का सौभाग्य प्राप्त हो रहा है?
मेरा नाम मैडेलिन मॉर्गेनस्टर्न है। आप मुझे मैडी बुला सकते हैं।
तो फिर आप मुझे शेल कहकर बुला सकती हैं।
तो आप क्लीयो पर ख़बर लिख रही हैं?
हाँ।
आपके पास बहुत ख़ूबसूरत ट्रॉपिकल मछलियाँ हैं।
रेजी मछलियों का विशेषज्ञ है।
मैं आपके लिए क्या कर सकता हूँ?
- क्या आप कुछ लेना चाहेंगी? - नहीं, शुक्रिया।
पक्का? हाँ, मुझे तो लग रहा है आपको एक ड्रिंक ले लेनी चाहिए।
मैं एक स्कॉच ले लूँगी। शुक्रिया।
आप क्लीयो को कितने क़रीब से जानते थे?
मैं उसे उसके बचपन से जानता था।
वह आपके धंधों का हिसाब रखती थी।
हाँ।
और वह आपके... कैसे कहूँ... साइड बिज़नेस के बारे में कितना जानती थी?
या वही आपका प्रमुख बिज़नेस है?
और आप किस बिज़नेस की बात कर रही हैं?
क्या मुझे कहना पड़ेगा?
मतलब...
- शुक्रिया। - मैं इशारों के बजाय सीधी बात करना पसंद करता हूँ।
आप 20 से भी ज़्यादा सालों से बॉल्टिमोर के
अश्वेत इलाक़ों में सट्टेबाज़ी का सबसे बड़ा कारोबार चला रहे हैं।
मैं बॉल्टिमोर की अश्वेत आबादी में निवेश कर रहा हूँ, मिस मॉर्गेनस्टर्न।
अगर इससे अश्वेत लोग सशक्त नहीं हो रहे होते,
तो यह सट्टेबाज़ी शहर के हर नुक्क्ड़ पर वैध रूप से खेली जा रही होती।
मैं गारंटी देता हूँ कि यही होगा अगर आपकी श्वेत सरकार इसे नियंत्रित करेगी।
हे, बॉस। मैं नीचे जा रहा हूँ...
नहीं।
तुम यहीं रुको।
अपनी उस विकलांग टाँग को थोड़ा आराम दो।
तुम कहाँ जा रहे हो? "द बॉल्टिमोर स्टार" यहाँ है।
वे नीग्रो पूल में दिलचस्प ले रहे हैं।
मेरी दिलचस्पी क्लीयो जॉनसन में है,
और उन पैसों में, जो मेरे ख़याल से उसे उस पूल से मिला था, जिसका अभी आपने ज़िक्र किया।
कैसे पैसे?
यह तो आप मुझे बताइए।
मुझे नहीं पता आप क्या बात कर रही हैं। क्या तुम्हें पता है यह क्या बात कर रही हैं?
मुझे नहीं पता यह क्या बात कर रही हैं।
माफ़ कीजिए।
मिस मॉर्गेनस्टर्न, हमें ऑफ़िस में बुलाया जा रहा है।
- मैं अभी आती हूँ। - और यह हैं...
यह मेरी सहयोगी, मिस वाइंस्टीन हैं।
क्लीयो जॉनसन की यह ख़बर तैयार करने के लिए हमारे पास बहुत कम समय है
और मैं अख़बार में छापने के लिए आपका आधिकारिक बयान चाहती हूँ।
बहुत-बहुत शुक्रिया, मिस वाइंस्टीन।
डोरा कार्टर का क्या?
- मेरी जानकारी में वह भी आपके लिए काम करती थी? - वह पैरिस में है।
वह बड़ी और बेहतर चीज़ों के लिए यहाँ से चली गई।
इससे हमारे युवा रेजी को बहुत निराशा हुई और उसके दिल को बहुत दर्द पहुँचा।
तुम और मिस कार्टर एक दूसरे से प्यार करते थे?
मैं तो यही मानना चाहता हूँ।
बस जिज्ञासावश पूछ रही हूँ, तुम थैंक्सगिविंग पर कहाँ थे?
आप थैंक्सगिविंग मनाती हैं?
हाँ, हमारे ज़्यादातर लोग मनाते हैं।
यह एक अमेरिकी त्यौहार है।
लोगों में घुलना-मिलना अच्छा होता होगा, हँ?
इससे मदद हो जाती है, है ना?
मैं यहूदी लोगों की इज़्ज़त करता हूँ। सच में।
आप लोगों ने नरसंहार झेला है।
आप लोग नस्लवाद से उबरकर आए हैं।
लेकिन इस देश में, इस शहर में, श्वेत लोगों का वर्चस्व है।
और जहाँ तक मेरी बात है, मेरी नज़र में आप सब श्वेत ही हैं।
आप भी उन लोगों की लम्बी क़तार में शामिल हो सकते हैं जो हमें बताना चाहते हैं कि हम कौन हैं।
उसी तरह जिस तरह आप मुझे बताने यहाँ आई हैं कि मैं कौन हूँ, मिस मॉर्गेनस्टर्न।
मैं जो कुछ भी करता हूँ, वह अश्वेत लोगों को सशक्त करने के लिए करता हूँ।
वित्तीय रूप से सशक्त।
अगर कुछ पैसों से
दुःख में डूबे लोगों की आँखों में एक उम्मीद बनी रहती है,
और कभी-कभी यह उम्मीद रंग भी लाती है,
तो मैं यह करता रहूँगा।
और क्लीयो जॉनसन की उम्मीद का क्या?
उसकी उम्मीद कैसा रंग लेकर आई थी?
क्लीयो शहर के बहुत सारे लोगों के लिए काम करती थी।
क्या आप उसके यहूदी मालिकों से भी
अपने ये लांछन भरे सवाल पूछेंगी या सिर्फ़ अश्वेत मालिकों से ही?
डिअर मिस हेल्पलाइन,
यहाँ 39वें और डेविस पर बिजली बार-बार आ-जा रही है...
डिअर बिजलीविहीन व्यक्ति, "द स्टार" पहले ही...
क्लीयो हेच्स में काम करती थी, जहाँ वह
उनकी खिड़कियों में मॉडल बनकर खड़ी रहती थी।
...अभी-अभी एक नीग्रो परिवार आया है...
बहुत से मर्दों ने उसे वहाँ देखा होगा,
मुमकिन है उनके मन में उसके लिए कोई जुनून पैदा हो गया हो जो उसकी मौत का कारण बना।
डिअर चिंतित माँ, मेरा मानना है...
लेकिन हेच्स आपके अपने लोगों का है, है ना?
डिअर कुत्ता प्रेमी...
तो मुझे यक़ीन है कि वहाँ जाना आप भूल गई होंगी।
- हैलो। - आपको देखकर अच्छा लगा, मिसेज़ श्वर्ट्ज़।
मुझे अफ़सोस है, हम स्टोर बंद करने जा रहे हैं। क्या मैं आपको...
दरअसल मैं यहाँ, क्लीयो जॉनसन के बारे में पूछने आई हूँ।
वह आपकी खिड़की में मॉडल बनकर खड़ी होती थी?
बेशक मुझे क्लीयो याद है।
- बहुत बुरा हुआ। - हाँ।
वह एक सुंदर लड़की थी।
दरअसल, आपको भी वह ज़रूर याद होगी।
मुझे?
पिछली थैंक्सगिविंग पर, आप वही ड्रेस पहनकर यहाँ से गई थीं जिसे पहनकर वह खिड़की में खड़ी थी।
एक तरह से कहूँ तो एकदम उसके बदन से उतरवाकर।
और बेशक, वह ड्रेस आप पर बेहतर लग रही थी।
डिअर मिस हेल्पलाइन,
तुमने मुझे निराश किया।
मैडी, मैं तुम्हारी मदद कर देता हूँ।
मैं यह ख़ुद कर सकती हूँ।
तुम्हारी अलमारी में वह ड्रेस टंगी हुई थी और तुम सुराग़ों की तलाश में थीं।
हद है, मैडी। तुम्हें लगता है मैं यह करना चाहता हूँ?
तुम्हारे साथ एक बच्चे को पैदा करने से ज़्यादा मैं और कुछ नहीं चाहता।
लेकिन अभी नहीं।
अभी हमें यह सुनिश्चित करना होगा कि तुम एक लेखिका बनो।
तुम बस एक छोटी बच्ची हो जो अपना अतीत भुलाने की कोशिश कर रही है।
आपको पता नहीं है आप कितना जोखिम उठा रही हैं, है ना...
ताकि "द स्टार" में अंततः तुम्हारा नाम लेखिका के तौर पर छप जाए?
...लांछन भरे सवाल पूछेंगी या सिर्फ़ अश्वेत मालिकों से ही?
लेकिन जब भी उस झील में कोई मरा हुआ पाया जाता है,
लगता है, उसकी कड़ी तुम तक पहुँचती है।
तुम यहाँ क्या कर रहे हो?
तुम यहाँ क्या कर रही हो?
क्या हो रहा है?
मैंने उस दिन उसे देखा था जिस दिन टेसी डर्स्ट ग़ायब हुई थी।
- किसे देखा था? - क्लीयो को।
क्लीयो जॉनसन को।
मैंने यह ड्रेस उसके शरीर से उतरवाकर ख़रीदी थी
और फिर मुझे टेसी मिली।
और फिर मैं तुमसे मिली।
और स्टेफ़न ने मुझसे बात की।
और फिर जब क्लीयो ग़ायब हुई,
यह उसी रात की बात है जब स्टेफ़न भाग निकला था।
तो उन्हें लगता है यह उसी ने किया है।
पर मैं हर कड़ी के पीछे जा रही हूँ और हर बार यह वापस मुझ तक आ जाती है।
मैडी।
- मैडी, यह सब बंद करो, ठीक है? - यह हमेशा वापस मुझ तक आ जाती है।
तुम भी उसे जानते थे।
क्लीयो जॉनसन के पति ने कहा था कि तुम उसे पसंद करते थे।
क्या तुम उसे पसंद करते थे?
मैडी, वह तुम्हारे और मेरे मिलने से पहले की बात थी।
चलो, बस... आओ, बैठ जाओ।
तुमने मुझे लूसील के पास भेजा था।
- मैडी, आओ। चलो, बैठ जाते हैं। - क्लीयो के पति ने
- कहा कि क्लीयो ने लूसील को... - चलो, बैठ जाते हैं।
...जीतने वाला नंबर बताया था और इसीलिए उसका क़त्ल कर दिया गया।
वह बस उसने एक कहानी बताई है, ठीक है? वह बस एक कहानी है।
तुम्हें नहीं लगता कि शेल गॉर्डन का इससे कोई लेना-देना है, है ना?
मुझसे पूछताछ मत करो, मैडी।
- मैं सिर्फ़ तुम्हारी मदद कर रहा हूँ। - क्लीयो...
तुम्हारी मदद करना चाहता हूँ।
- अभी तुम्हारे साथ बहुत कुछ हो रहा है। - क्लीयो फ़ेरो में शेल के लिए काम करती थी
और वह उसके धंधों का हिसाब रखती थी।
मैडी... हे, मैडी।
बॉल्टिमोर के आधे अश्वेत लोग शेल गॉर्डन के लिए काम करते हैं।
- इससे तुम कहीं नहीं पहुँच पाओगी। - तुम करते हो?
मैडी, मैं यहाँ तुमसे लड़ने के लिए नहीं आया हूँ।
मैं जानती हूँ तुम यहाँ किसलिए आए हो।
यह मत करो।
मुझे मत बताओ कि मुझे अपना काम कैसे करना चाहिए।
यह तुम्हारा काम नहीं है, ठीक है?
तुम्हारा काम जासूसी करना नहीं है, जान।
क्योंकि फ़र्डी प्लैट इस केस पर काम कर रहा है?
बॉल्टिमोर का पहला अश्वेत हॉमीसाइड डिटेक्टिव।
- बधाई हो। - तुम ऐसा क्यों...
तुम्हें क्लीयो जॉनसन की उतनी ही फ़िक्र है जितनी इस शहर के सबसे मग़रूर श्वेत पुलिस वाले को।
- और तुम्हें उसकी फ़िक्र है, मैडी? - हाँ।
तुम्हें सिर्फ़... मेरी बात सुनो।
तुम्हें सिर्फ़ अपने पत्र-मित्र को बचाने की फ़िक्र है।
- उसने क्लीयो को नहीं मारा। - अच्छा? सच कहो।
और तुम्हें यह इसलिए पता है क्योंकि उसने तुमसे ऐसा कहा है?
- हाँ, मुझे उस पर भरोसा है। - हाँ, बेशक तुम्हें उस पर भरोसा है, मैडी।
- और तुम्हें उसकी माँ पर भी भरोसा है। - और कोई संदिग्ध नहीं है।
और शायद...
शायद तुम यह रिपोर्ट करना भूल गए कि तुम रेजी को जानते हो, जो एक बॉक्सर है,
और जिसके पास ट्रॉपिकल मछलियों का एक संग्रह है।
मुझे नहीं पता तुम क्या बात कर रही हो।
ठीक है? मुझे सच में नहीं पता, लेकिन यह...
यह तुम्हारा हाई स्कूल का अख़बार नहीं है, मैडी।
लोगों की जानें दाँव पर लगी हुई हैं।
यहाँ सिर्फ़ मैडी मायने नहीं रखती।
मुझे अकेले रहना है।
क्या तुम इस तरह किसी को जाने के लिए कहती हो?
मुझे अकेले रहना है।
तुम हमेशा अकेली ही रहती हो, मैडी।
आगे रास्ता नहीं है
गुड मॉर्निंग, मिसेज़ ज़वाड्ज़्की। मैं मैडी मॉर्गेन...
मैं आपको जानती हूँ, मिस मॉर्गेनस्टर्न।
क्या मुझे आपका थोड़ा समय मिल सकता है?
हमारी दुकान बंद हो चुकी है, तो आजकल मेरे पास समय ही समय है।
शुक्रिया।
आप कुछ पीने के लिए लेंगी?
कॉफ़ी, अगर हो तो।
कैसे लेना पसंद करेंगी?
दूध, क्रीम के साथ...
किसके साथ?
- दूध, अगर कोई परेशानी ना हो तो। - इसे अपना ही घर समझिए, प्लीज़।
शुक्रिया।
क्या मेरे बेटे ने आपसे कोई बात की?
नहीं। आपसे की?
आजकल वह ज़्यादा बात नहीं करता।
मुझे लगता है उसे आपसे बात करना ज़्यादा पसंद है।
मुझे लगता है वह शायद डरा हुआ है।
वे जल्दी ही उसका फ़ैसला सुनाने वाले हैं, मिसेज़ ज़वाड्ज़्की।
काशिया।
काशिया। बहुत अच्छा नाम है।
- कतरज़ेना और भी अच्छा है। - शुक्रिया।
लेकिन तब नहीं जब यहाँ के लोग इसे अपने अमेरिकी लहजों में कहते हैं।
आप पोलिश हैं?
मेरा जन्म और पालन-पोषण वहीं हुआ था।
मेरी माँ भी पोलैंड से हैं।
- ओह, अच्छा? - हाँ।
- किस जगह से? - वरसॉ से।
शुक्रिया।
यह बाहॉफ़ से है।
मैं सिर्फ़ वहीं से ख़रीदती हूँ।
आप कहाँ से हैं? वहाँ...
त्रेब्लिंका।
वह एक ख़ूबसूरत गाँव है।
खेत। हरा-भरा जंगल।
साल के हर वक़्त।
- अच्छे लोग। - हाँ।
हर किसी को यह कहना पसंद है कि हम यहूदी लोगों से नफ़रत करते थे,
लेकिन सच यह है कि जर्मन लोगों द्वारा वहाँ यहूदी लोगों के डेथ कैंप बनाने से पहले हम में किसी ने भी
कभी कोई यहूदी व्यक्ति देखा तक नहीं था।
मुझे अफ़सोस है।
अब आप उसका नाम तक नहीं ले सकते।
युद्ध ख़त्म होने के बाद मेरी मुलाक़ात एक अमेरिकी सैनिक से हुई।
मैं एक ख़ूबसूरत लड़की थी, अगर आप विश्वास कर सकें तो।
आप अभी भी ख़ूबसूरत हैं, काशिया।
मुझे पता चल रहा है कि मेरा बेटा आपको क्यों पसंद करता है।
मुझे उस सैनिक से प्यार नहीं था।
मैं बस वहाँ से जितना मुमकिन हो, उतना दूर जाना चाहती थी।
एक नई शुरुआत करना चाहती थी।
आदमी योजनाएँ बनाता है, भगवान हँसता है।
मैंने यह पहले कभी नहीं सुना।
मैं अपने बेटे से प्यार करती हूँ।
- बेशक। - लेकिन उसका...
उसका दिमाग़ ठीक नहीं...
वे उसे मानसिक बीमारी के आधार पर याचिका दायर नहीं करने देंगे, आप यह जानती हैं?
वह शायद इसलिए क्योंकि उन्हें लगता है कि क्लीयो जॉनसन को भी उसी ने मारा है।
हाँ। जल्दी ही वे यह भी कहने लगेंगे कि राष्ट्रपति कैनेडी को भी उसी ने गोली मारी थी।
काशिया...
मुझे लगता है मैं उस अश्वेत आदमी को जानती हूँ जो उस दिन स्टेफ़न के साथ फ़िश स्टोर में था।
अगर आप मुझसे बात करती हैं, तो मैं एक बड़ी ख़बर लिख सकती हूँ जिससे स्टेफ़न की मदद होगी।
अब इससे क्या फ़र्क़ पड़ता है?
वह अश्वेत आदमी जिसकी आँख घायल थी, जिसके बारे में आप बात कर रही थीं।
वह... याद है?
आप उसे ढूँढने में मदद नहीं करना चाहतीं?
अगर पुलिस को वह मिल गया, तो उससे स्टेफ़न को काफ़ी फ़ायदा हो सकता है।
हाँ, मैंने सुन लिया।
मैंने उसका हुलिया पुलिस को बताया था, डीए को भी, जिस किसी ने पूछा, सबको बताया था।
आप मुझसे क्या चाहती हैं?
मैं एक माँ हूँ।
मेरा भी आपकी ही तरह एक बेटा है,
इकलौता बेटा।
उसकी उम्र भी लगभग उतनी ही है।
मैं स्टेफ़न की हर संभव मदद करना चाहती हूँ।
अगर आप सच में मदद करना चाहती हैं,
तो शायद यही बेहतर है कि वह कुछ दिन जेल के अंदर रहे।
मुसीबतों से दूर, हँ?
क्या आप जानती हैं कि उस दिन आपका बेटा जेल से भागकर कहाँ गया था?
- वह मुझसे मिलने आया था। - नहीं।
मुझसे मिलने।
आप झूठ बोल रही हैं।
वह चोरी से मेरे अपार्टमेंट में घुसा और वहाँ मेरा इंतज़ार करता रहा।
मैंने इस बारे में कुछ नहीं सुना।
- मैंने किसी को बताया ही नहीं। - स्टेफ़न मुझे ज़रूर बताता।
लड़के अपनी माँओं को सब कुछ नहीं बताते हैं।
अगर उसने आपको कुछ बताया होता, तो आप पुलिस के पास जा चुकी होतीं
और वे बहुत पहले यहाँ आ चुके होते।
मतलब, उसने मुझे तब कुछ नहीं बताया था।
जब पुलिस को क्लीयो जॉनसन की लाश मिली, उसके बाद मैंने उसे फ़ोन किया था।
आप सही कह रही थीं।
उसे मुझसे बात करना बहुत पसंद है।
तुम बहुत घटिया इंसान हो।
उसने कुछ नहीं बताया,
ना आपको, ना किसी और को।
आप यहाँ अकेली आई हैं, मुझसे कुछ कहलवाना चाहती हैं ताकि उसे ख़बर बनाकर छाप सकें।
आपको लगता है मैं कोई बेवक़ूफ़ पोलिश गँवार हूँ।
- मुझे नहीं लगता आप बेवक़ूफ़ हैं, काशिया। - यहूदी कुतिया।
भाड़ में जा, यहूदी वेश्या!
मैं तुम्हारे लिए जेल में नहीं सड़ूँगी।
तुम भी अपने बेटे के लिए यही करतीं।
तुम चाहती हो मैं जेल में मरूँ?
तुम यह चाहती हो?
उससे तुम्हें ख़ुशी मिलेगी?
ओह, भगवान।
ऑपरेटर। हैलो?
क्या वहाँ कोई है?
क्या लाइन पर कोई है?
हैलो?
उप-शीर्षक अनुवादक : पुनीत कुसुम